เงินบาทปิด 30.80/82 บาท/ดอลลาร์
เงินบาทปิด 30.80/82 แข็งค่าก่อนหยุดยาว ส่วนสัปดาห์หน้ารอดูตัวเลขศก.จีน
12 เม.ย. 2555

เงินบาทปิด 30.80/82 แข็งค่าก่อนหยุดยาว ส่วนสัปดาห์หน้ารอดูตัวเลขศก.จีน
นักบริหารเงินจากธนาคารซีไอเอ็มบี ไทย เปิดเผยว่า ค่าเงินบาทปิดตลาดวันนี้ที่ระดับ 30.80/82 บาท/ดอลลาร์ จากตอนเปิดตลาดเมื่อช่วงเช้าที่ระดับ 30.84/86 บาท/ดอลลาร์ โดยวันนี้ค่าเงินบาททดสอบระดับต่ำสุดที่ระดับ 30.76/78 บาท/ดอลลาร์ และทดสอบระดับสูงสุดที่ 30.84/86 บาท/ดอลลาร์         "ในภาพรวมของวันนี้เงินบาทเคลื่อนไหวในลักษณะแข็งค่า แต่ก็มีสวิงกลับขึ้นมาบ้างเล็กน้อย" นักบริหารเงิน กล่าว           ส่วนความเคลื่อนไหวของค่าเงินสกุลหลักต่างประเทศช่วงเย็นวันนี้ ค่าเงินเยนอยู่ที่ระดับ 81.04/06 เยน/ดอลลาร์ จากช่วงเช้าที่อยู่ที่ระดับ 81.00/03 เยน/ดอลลาร์ ส่วนเงินยูโรล่าสุดอยู่ที่ระดับ 1.3117/3118 ดอลลาร์/ยูโร จากตอนเช้าที่อยู่ที่ระดับ 1.3112/3116 ดอลลาร์/ยูโร           ทั้งนี้ ประเมินว่าเนื่องจากตลาดบ้านเราจะหยุดทำการถึง 4 วัน และในช่วงที่หยุดจะมีรายงานตัวเลขเศรษฐกิจสำคัญๆ ของจีนออกมา ดังนั้น ประเมินมองกรอบการเคลื่อนไหวไว้ที่ 30.70-31.10 บาท/ดอลลาร์